钦定古今图书集成/明伦汇编/官常典/第278卷 > 《集贤宿直寄中书李梁二舍人》宋·杨亿
## 钦定古今图书集成/明伦汇编/官常典/第278卷 > 《集贤宿直寄中书李梁二舍人》宋·杨亿

“耿耿银缸照直庐，西风黄叶满庭除。愁心不忍闻宾
雁，病眼犹能拾蠹鱼。欹枕微吟空展转，绕廊闲步自
踌躇。铜龙漏滴传钩盾，玉兔光芒射绮疏。薄宦久淹
沧海郡，故交多入紫垣居。洛阳已在拜尘后，宣室那
逢膝席初。投阁寂寥深自愧，抱关憔悴拟何如。宁思
西掖五花判，且补河东三箧书。桑梓狂抛万里外，蓬”
莱试住十年馀。释之不调嵇康懒，终待休官学灌蔬。